|  |
| --- |
| REPUBLIKA HRVATSKAKRAPINSKO - ZAGORSKA ŽUPANIJAO P Ć I N A N O V I G O L U B O V E CNačelnik općine Novi Golubovec 35, 49 255 Novi Golubovectel/fax: 049/412-648OIB:61688552243 e-mail: opcina-novi-golubovec@kr.t-com.hr |

KLASA: 943-01/24-01/03

URBROJ: 2140-24-01-24-3

Novi Golubovec , 07.10.2024. god.

Na temelju članka 9. Odluke o upravljanju i raspolaganju imovinom u vlasništvu Općine Novi Golubovec i članka 48. Statuta Općine Novi Golubovec (“Službeni glasnik Krapinsko zagorske županije” broj 20/21), Općinski načelnik Općine Novi Golubovec raspisuje

**JAVNI NATJEČAJ**

**za prodaju nekretnina u vlasništvu Općine Novi Golubovec**

Članak 1.

Ovom Odlukom Općina Novi Golubovec raspisuje natječaj za prodaju nekretnina putem prikupljanja pisanih ponuda u kojem se izlažu prodaji sljedeće nekretnine:

1. kč.br.2163/1 k.o. Veternica površine 514 m2, kč.br.2184 k.o. Veternica površine 374 m2, kč.br. 2164/1 k.o. Veternica površine 428 m2, kč.br.2164/2 k.o. Veternica ukupne površine 428 m2 kč.br.2164/3 k.o. Veternica ukupne površine 284 m2, kč.br.2164/4 k.o. Veternica ukupne površine 284 m2, kč.br.2164/5 k.o. Veternica ukupne površine 284 m2.

Članak 2.

Početna cijena nekretnina iz članka 1.je :

* Utvrđena sukladno procjembenom elaboratu izrađen od Stalnog sudskog vješta za graditeljstvo i procjenu nekretnina mr.sc. Stjepan Bručić dipl.ing.građ. sa troškovima procjene **iznosi 11.390,50 € (eura)**
* **Navedene nekretnine prodaju se kao jedna cjelina i isključiva namjene je za izgradnju automatske autopraonice.**

U javnom natječaju mogu sudjelovati sve fizičke i pravne osobe koje imaju interes kupnje nekretnina iz članka 1. ovog natječaja.

Općina Novi Golubovec će novom vlasniku izdati tabularnu ispravu za upis vlasništva na kupljenim nekretninama nakon isplate kupoprodajne cijene u cijelosti (uključivo i kamate obračunate na zakašnjelu uplatu).

Članak 3.

Nekretnine se izlažu prodaji prema načelu “viđeno – kupljeno”, što isključuje sve naknadne prigovore kupca.

U slučaju postojanja posjeda treće osobe na nekretninama, kupac je dužan o svom trošku osloboditi nekretninu od stvari i osoba.

Općina Novi Golubovec ne odgovara za eventualnu neusklađenost podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru .

Kupac nekretnine na kojoj postoji teret raznih instalacija, u slučaju intervencije ili sličnih radova na instalacijama, dužan je osigurati nesmetan pristup instalacijama ovlaštenim djelatnicima radi izvođenja radova.

Eventualna izmještanja instalacija, priključaka i objekata koja su teret na predmetnim zemljištem, kupac zemljišta izvršiti će o svom trošku u skladu s posebnim uvjetima nadležnih pravnih osoba.

Članak 4.

Kupac snosi trošak izrade geodetskog elaborata, radi cijepanja, odnosno formiranja čestica, njegove provedbe, te eventualnog usklađenja podataka koji se odnose na površinu, kulturu ili namjenu nekretnine, a koji mogu proizaći iz katastarske, zemljišnoknjižne i druge dokumentacije i stvarnog stanja u prostoru

Članak 5.

Pisana ponuda mora obavezno sadržavati sljedeće:

1. Ime i prezime (naziv) ponuditelja, prebivalište odnosno sjedište ponuditelja, OIB ponuditelja, broj telefona i osnovne podatke o ponuditelju,
2. Oznaku nekretnine za koju se dostavlja ponuda,
3. Ponuđenu kupoprodajnu cijenu zemljišta upisanu brojkama i slovima, a koja ne može biti manja od početne cijene predviđene ovim Javnim natječajem,
4. Izjavu ponuditelja kojom se obvezuje da će u slučaju da njegova ponuda bude prihvaćena sklopiti ugovor o kupoprodaji u skladu sa uvjetima natječaja, da u cijelosti prihvaća uvjete natječaja te da njegova ponuda ostaje na snazi 90 dana, računajući od dana otvaranja ponuda.
5. Potpis ponuditelja (za pravnu osobu i obrtnika i pečat).

Članak 6.

Dan objave javnog natječaja u tjednom ili dnevnom tisku smatra se danom raspisivanja natječaja.

Ponuda sa prilozima dostavlja se u roku od 30 dana od dana objave natječaja, poštom ili predajom neposredno u Općinu Novi Golubovec na adresu: Općina Novi Golubovec , Novi Golubovec 35 49255 Novi Golubovec , s naznakom: “Ponuda na javni natječaj za prodaju nekretnina – NE OTVARAJ”.

Kranji rok za dostavu ponuda je **07.11.2024**. godine, bez obzira na način dostave.

Članak 7.

Kriterij za odabir najpovoljnije ponude je najviša ponuđena cijena, najpovoljniji ponuditelj je fizička ili pravna osoba koja podnese ponudu s najvišom ponuđenom cijenom, koja u potpunost odgovara uvjetima ovog natječaja.

U slučaju odustanka prvog najpovoljnijeg ponuditelja, najpovoljnijim ponuditeljem smatrat će se prvi sljedeći ponuditelj koji je ponudio najvišu cijenu uz uvjet da prihvati najvišu ponuđenu cijenu prvog ponuditelja.

Ponuđači će se obavijestiti o rezultatima provedenog javnog natječaja u roku od 15 dana od dana donošenja odluke o izboru najpovoljnijeg ponuditelja, objavom na oglasnoj ploči Općine Novi Golubovec.

Kupoprodajni ugovor s najpovoljnijim ponuditeljem sklopit će se u roku od 30 dana od dana donošenja odluke o izboru najpovoljnijeg ponuditelja.

Troškove solemnizacije/ovjere kupoprodajnog ugovora i zemljišnoknjižne provedbe ugovora snosi Kupac.

Članak 8.

Izabrani ponuditelj obvezan je uplatiti ponuđeni iznos kupoprodajne cijene u roku od 30 dana od dana sklapanja ugovora o kupoprodaji.

U slučaju zakašnjenja s plaćanjem kupoprodajne cijene, Općina Novi Golubovec će kupcu obračunati zakonsku zateznu kamatu od dana dospijeća do dana plaćanja.

Općina Novi Golubovec zadržava pravo da ne izabere niti jednog ponuditelja, u kojem slučaju se javni natječaj poništava.

Članak 9.

Otvaranje ponuda održat će se dana 08.11.2024. godine u 13:00 sati u prostorijama Općine Novi Golubovec.

Članak 10.

Zainteresirane osobe mogu za vrijeme trajanja natječaja obići nekretninu koja je predmet natječaja svaki radni dan, odnosno od ponedjeljka do petka, u vremenu od 10:00 -14:00 sati, uz obaveznu prethodnu najavu najmanje jedan dan ranije, na broj telefona: 049/412-648 ili mail: opcina-novi-golubovec@kr.t-com.hr

Načelnik općine

Boris Tušek